Niederstetten

**Niederstetten** isch e Stadt im Main-Tauber-Chrais z Bade-Wirttebärg. D Stadt het  Yywohner (Stand: ).

## Geografi
Niederstetten lyt im Dal vum Vorbach, eme Näbefluss vu dr Tauber. Dr Baan bstoht us 64,6 % Landwirtschaftsflechi, 21,9 % Wald, 10,2 % Sidligsflechi un 3,3 % sunschtiger Flechi.

Nochbergmaine sin Weikersheim im Norde, Creglingen im Nordoschte, Schrozberg im Side, Mulfingen im Sidweschte un Bad Mergentheim im Weschte.

Z Niederstetten het s vier Landschafts- un drei Naturschutzbiet:
* Landschaftsschutzbiet *Gewann Sensen und Tal nordöstlich Eichswiesen*: 4,8 ha; syt 1992.
* Landschaftsschutzbiet *Niederstetten*: 1786,0 ha syt 1992.
* Landschaftsschutzbiet *Weikersheim*: 2718,0 ha; Bad Mergentheim, Creglingen, Niederstetten un Weikersheim; syt 1993.
* Landschaftsschutzbiet *Creglingen*: 2027,9 ha; Creglingen, Niederstetten un Weikersheim; syt 1997.
* Naturschutzbiet *Erlenbruchwald beim Lichteler Landturm*: 0,84 ha
* Naturschutzbiet *Oberrimbacher Erdfälle*: 71,2 ha; Creglingen, Niederstetten und Schrozberg
* Naturschutzbiet *Wildentierbacher Berg*: 37,5 ha

D FFH-Biet *Taubergrund Weikersheim-Niederstetten* un *Jagsttal Langenburg-Mulfingen* lige zum Dail uf em Baan vu Niederstetten.

## Gmaigliederig
Zue Niederstetten ghere d Stadtdail Adolzhausen, Herrenzimmern (mit em glychnamige Dorf un em Gheft Untere Mühle), Niederstetten (mit dr glychnamige Stadt, dr Wyler Eichhof, Ermershausen un Sichertshausen, em Schloss un em Wohnplatz Haltenbergstetten, em Gheft Rehhof un dr Wohnblätz Dreischwingen un Neuweiler), Oberstetten (mit em glychnamige Dorf, em Wyler Weilerhof, em Gheft Höllhof un dr Wohnblätz Fuggersmühle, Reutalsmühle un Stegmühle), Pfitzingen, Rinderfeld (mit em glychnamige Dorf un dr Wyler Dunzendorf un Streichental), Rüsselhausen, Vorbachzimmern, Wermutshausen (mit em glychnamige Dorf un em Wyler Ebertsbronn), Wildentierbach (mit em glychnamige Dorf, dr Wyler Hachtel, Heimberg un Wolkersfelden, dr Hef Höllhof un Schönhof un em Wohnblatz Landturm).

## Gschicht
Niederstetten isch zum erschte Mol gnännt wore anne 780 *Traditiones Fuldenses*, em Schänkigsbuech vum Chloschter Fulda (9. Jh.*Sterin*, 1351 *Niedersteten *), Adolzhausen 1182 as *Otolveshusen* (1273 *Otelshusen*), Herrenzimmern 1219/20 as *Zimbere(n)*, Oberstetten im 9. Jh. as *Oberensteten*, Pfitzingen 1103 (Кор. 12. Jahrhundert) as *Pfussech* (1155 *Puzecke*), Rinderfeld 1343 as *Ryndervelt*, Rüsselhausen 1272 as *Ruesilthusen*, Vorbachzimmern im 9. Jh. as *Zimberen* (1309 Vorpachzimmern*), Wermutshausen um 1103 as *Fruberchtshusen* (1111/25 *Ermbrechteshusen*, 1222 *Werenbrehtishusen*), Wildentierbach 1156 as *Dierbach* (1255 *Tyerbach*, 1319 *Wildendierbach*).

Im 9. Johrhundert isch Niederstetten im Bsitz vum Chloschter Fulda gsii, im 13. Jh. het s derno dr Herre vu Hohenlohe ghert. D Gschicht vum Ort isch äng verbunde mit dr Gschicht vu dr [[Schloss Haltenbergstetten|Burg Haltenbergstetten]], wu um 1200 böue woren isch.

Am 14. September 1340 het dr Ulrich vu Bruneck vum Chaiser [[Ludwig IV. (HRR)|Ludwig IV.]] s Stadträcht fir dr Märt Haltenbergstetten iberchuu, är het d Burg un d Stadt derno an Markgrof Stephan vu Brandenburg verchauft. 1367 het dr Chaiser [[Karl IV. (HRR)|Karl IV.]] d Stadträcht an Niederstetten vergee. 1347 sin Burd un Stadt an s Domstift, derno an Bischof vu Würzburg verchauft wore, 1366 an Götz vu Hohenlohe-Speckfeld, wu 1412 s Gschlächt vun em uusgstorben isch. Niederstetten sich druf an d Schenken vu Limpurg un d Grofe vu Castell chuu un 1415 an d Rosenberg, wu s em Bischof vu Würzburg as Lääche ufdrait hän. 1641 isch s in Bsitz vum Bischtum Würzburg chuu, wu s derno as Lääche an an Fäldmarschall Graf Melchior von Hatzfeld gee hän. 1794 isch s wider retur an Würzburg chuu.

Wu s Hochstift Würzburg anne 1803 im Rame vum [[Reichsdeputationshauptschluss|Rychsdeputazionshauptschluss]] ufglest woren isch, isch Niederstetten an d Firschte zu Hohenlohe-Jagstberg chuu un 1806 schließli an s [[Württemberg|Chenigrych Wirttebärg]]. 

Im Wirttebärgische het Niederstetten zerscht zum Oberamt Nitzenhausen ghert, no zum Oberamt Ingelfingen un ab 1810 zum Oberamt Gerabronn, ab 1934 Kreis Gerabronn. Ab 1939 het Niederstetten zum [[Landkreis Mergentheim|Landchrais Mergentheim]] ghert.

Im Rame vu dr [[Kreisreform Baden-Württemberg 1973|bade-wirttebärgische Chraisreform]] isch 1973 dr Landchrais Mergentheim ufglest wore un Niederstetten isch zum neie *Tauberkreis* chuu, wu zum 1. Jänner 1974 in *Main-Tauber-Kreis* umgnännt woren isch.

=== Yygmaindige===

* 1. Jänner 1972 Oberstetten, Pfitzingen un Vorbachzimmern
* 1. Februar 1972 Rinderfeld un Wildentierbach
* 1. April 1972 Adolzhausen
* 1. Juli 1972 Herrenzimmern un Rüsselshausen
* 1. Jänner 1974 Wermutshausen

=== Yywohnerentwicklig ===


Quälle: Gemeindeverzeichnis un Aagobe vum Statistisch Landesamt

== Verwaltig ==
Niederstetten ghert zue kaim Verwaltigsverband.

; Burgermaischter vu Niederstetten
* 1937–1945: Carl Weber
* 1945–1947: Johannes Huß
* 1948: Wollinger
* 1948–1970: Carl Weber
* 1970–2002: Kurt Finkenberger
* 2002–2018: Rüdiger Zibold
* syt 2018: Heike Naber

== Kultur un Böuwärch ==
* [[Schloss Haltenbergstetten]] (16. Jh.)
* Evangelischi Jakobschilche mit romanischem Chilchdurm
* Stadtmuure mit Durm
* Katholischi Bfarrchilche St. Johannes Evangelist (1960er)
* Alti Schuel mit mittelalterligem Stadtdurm
* Schimmeldurm (mittelalterlig mit Rundbogefries)
* Seedurm (mittelalterlig)
* Evangelischi Filialchilche, Sichertshausen (14. Jh., ehmol. Wehrchilche)
* Evangelischi Bfarrchilche, Adolzhausen (Durm romanisch)
* Rothuus un Schuel, Herrenzimmern
* Evangelischi Bfarrchilche, Oberstetten (Wehrchilche mit romanischem Chordurm)
* Evangelischi Bfarrchilche, Pfitzingen (neuiromanisch, Durm dailwys romanisch)
* Evangelischi Bfarrchilche, Rinderfeld (romanisch)
* Evangelischi Bfarrchilche, Rüsselhausen (friegotisch, 14. Jh.)
* Evangelischi Bfarrchilche, Vorbachzimmern (Durm friegotisch)
* Evangelischi Bfarrchilche, Wermutshausen (1802/1803, Räscht vun ere romanische Wehrchilche)
* Evangelischi Bfarrchilche, Wildentierbach (romanischi Wehrchilche)

<gallery mode="packed">
Niederstetten 07.jpg|Rothuus Niederstetten
Kirchturm Niederstetten 02.jpg|Jakobschilche 
Grabenschied 05.jpg|Stadtmuure mit Durm
Alte Schule Niederstetten 04.jpg|Alti Schuel
Schimmelturm Niederstetten.jpg|Schimmeldurm 
1334 wird die Veitskapelle in Sichertshausen erstmals urkundlich erwähnt. 03.jpg|Filialchilche, Sichertshausen
Seeturm Niederstetten 03.jpg|Seedurm
Pfarrkirche Adolzhausen 03.jpg|Chilche Adolzhausen
Rathaus Herrenzimmern 05.jpg|Rothuus Herrenzimmern
St. Bonifatius (Oberstetten) 06.jpg|Chilche Oberstetten
Pfarrkirche Pfitzingen 01.jpg|Chilche Pfitzingen
Pfarrkirche Rinderfeld 01.jpg|Chilche Rinderfeld
Pfarrkirche Rüsselhausen 05.jpg|Chilche Rüsselhausen
Pfarrkirche Vorbachzimmern 10.jpg|Chilche Vorbachzimmern
Kirche Wermutshausen 20.jpg|Chilche Wermutshausen
Wehrkirche Wildentierbach 01.jpg|Chilche Wildentierbach
</gallery>

== Dialäkt ==
Dr Dialäkt vu Niederstetten ghert zum [[Ostfränkische Dialekte|Oschtfränkisch]].

== Literatur ==
* Max Stern: *Heimatbuch der Stadtgemeinde Niederstetten mit den Teilgemeinden Ermershausen und Sichertshausen.* Knenlein, Niederstetten 1930
* Walter Krüger (Red.): *650 Jahre Stadt Niederstetten*. Stadt Niederstetten, Niederstetten 1991 (*Veröffentlichungen zur Ortsgeschichte und Heimatkunde in Württembergisch Franken.'' 4)

## Weblink

* Websyte vu Niederstetten
* Niederstetten  uf LEO-BW
** Adolzhausen uf LEO-BW
** Herrenzimmern uf LEO-BW
** Niederstetten, Altgemeinde uf LEO-BW
** Oberstetten uf LEO-BW
** Pfitzingen uf LEO-BW
** Rinderfeld uf LEO-BW
** Rüsselhausen uf LEO-BW
** Vorbachzimmern uf LEO-BW
** Wermutshausen uf LEO-BW
** Wildentierbach uf LEO-BW

## Fueßnote